Kehalise kasvatuse tunni nõuded

1. Kehalise kasvatuse tund algab õpetajaga kokkulepitud kohas ja rivistusega.

2. Sportlikust tegevusest ja hügieenist lähtudes kannab õpilane spordiriideid ja –jalatseid, tunni lõppedes peseb end ja vahetab riided.

3. Välistundideks riietub õpilane vastavalt ilmastikutingimustele, et vältida külmetamist, suusatamise ajal kannab mütsi ja kindaid.

4. Õpilane täidab tunnis ohutus- ja korranõudeid.

5. Pikad juuksed on kinnitatud, nätsu ei närita, ehteid (rippuvad kõrvarõngad, käevõrud) ja käekella ei kanna, kuna need on ohtlikud, eriti palli-, liikumismängudes ja akrobaatikatunnis.

6.Mobiiltelefonid jäetakse tunni ajal garderoobi, mis lukustatakse.

7. Kehalisest tegevusest vabastatud õpilane viibib tunnis ja täidab õpetajalt saadud ülesandeid.

8. Haigusjärgselt kooli lubatud õpilane edastab kehalise kasvatuse õpetajale vajaliku info oma tervisliku seisundi kohta ja osaleb tunnis individuaalprogrammi alusel.

9. Alates 3. klassist lisaks jooksvatele hinnetele saab õpilane iga 5 tunni järel hinde, kus arvestatakse püüdlikkust, aktiivsust, koostööoskust ja teadmisi.

10. Õpetaja korraldusi eirav ja tunnidistsipliini rikkuv õpilane eemaldatakse tunni tegevusest ja jälgib tundi kõrvalt.

11. Puuduliku hinde saamisel võib õpilane seda parandada kahe nädala jooksul.